כשהייתי בן 13,
סבא שלי נפטר בעקבות התקף לב שקט.
מה שהיה יותר מפליא היא העובדה שבגיל 75,
סבא היה בן אדם נורמלי, בריא ומלא מרץ,
אבל, הוא היה סוכרתי.
ללמוד את כל זה היה כה כואב
עד שהחלטתי לצאת למלחמה נגד הרוצח הקטלני הזה
ולראות מה ניתן לעשות.
נדהמתי לגלות את התוצאות של מחקרים עדכניים
שהראו שמדי שנה כ-8 מיליון איש
מתים מהתקפי לב.
התקפי לב מתרחשים מסיבות שונות,
אבל לרוב, הם מתרחשים כאשר עורקים נסתמים,
זרימת הדם נפסקה
ותאים ללא חמצן בשריר הלב מתחילים למות.
אתם אולי מכירים את התסמינים של התקף לב:
כאבים בחזה, כאבים בזרוע, קוצר נשימה, עייפות, וכו'...
אבל יש סוג של התקף לב שהוא די נפוץ,
קטלני באותה מידה,
אבל קשה יותר לאבחן, כי התסמינים שלו שקטים.
אנשים שחווים התקף לב שקט פשוט אינם מודעים למה שקורה,
כך שהם אינם פונים לסיוע רפואי,
מה שאומר שסביר להניח שלא יקבלו את הטיפול שהם זקוקים לו
ברגעים הקריטיים.
ואפילו אם במקרה הם כן מגיעים לבית החולים,
לפני או אחרי שנפגעו מהתקף לב,
ייתכן שיצטרכו לעבור בדיקות יקרות הדורשות זמן רב
וטיפולים,
שנחשבים הסטנדרטיים
באבחון התקף לב.
הדאגה הגדולה היא
שהתקפי לב השקטים האלו מהווים 45 אחוז
מכל התקפי הלב.
חולים עם סוכרת והפרעות דומות סובלים מנזק עצבי
שמונע מהם להרגיש את סוג הכאב
שבדרך כלל מאותת למישהו
שהוא או היא אולי חווים התקף לב.
מה שאומר שהם נפגעים מהתקף לב
מבלי לדעת או להרגיש בזה בכלל.
חולים בסיכון אלו סובלים מנזק עצבי,
ואינם מקבלים טיפול רפואי מיידי.
הם אינם מודעים שאירוע תיכף יקרה.
גם הסבא שלי היה חולה בסיכון.
חקרתי את הנושא לעומק -
קראתי כל מה שיכולתי כדי להבין את לב,
פגשתי חוקרים ועבדתי במספר מעבדות בהודו.
ולבסוף, לאחר שלוש שנים ארוכים של מחקר עיקש,
מה שיש לי היום לשתף עם העולם הוא פתרון מבטיח.
מכשיר לא פולשני שהוא לא יקר,
נייד, וחולים בסיכון יכולים ללבוש אותו כל הזמן.
הוא מוריד בצורה דרסטית את הצורך בבדיקות דם
ופועל 24/7, אוסף ומנתח נתונים בפרקי זמן קבועים.
איסוף הנתונים האלו הוא למטרה אחת:
זיהוי התקף לב כאשר הם מתרחשים.
זה פתרון מבטיח שאולי יוכל לעזור לנו בעתיד.
אתם אולי לא יודעים כמה חכם הוא הלב שלכם.
הוא מנסה לתקשר עם הגוף שלכם מספר פעמים לפני שהוא קורס,
על ידי תסמינים כמו כאבים בחזה.
התסמינים האלו מופעלים כאשר הלב מאבד
זרימת דם רווי-חמצן.
אבל אתם זוכרים שסיפרתי לכם על הנזק העצבי.
הנזק בעצבים משתיק את התסמינים האלו לפני התקף לב שקט,
מה שהופך אותו לקטלני עוד יותר.
ואתה כנראה כלל לא מודע לתסמינים הרגילים.
בינתיים, הלב משגר סמנים ביולוגיים מסויימים
סמנים ביולוגיים או חלבונים שהם קריאות חירום
בצורה של קריאות חירום -
לתוך זרם הדם
המאותתים שהלב בסכנה.
ככל שהמצב נעשה מסוכן יותר,
הריכוז של הסמנים הביולוגיים הלבביים האלו
ממשיך לגדול באופן דרמטי.
המכשיר שלי מסתמך רק על הנתונים האלו.
המפתח הוא שהסמנים הביולוגיים הלבביים האלו נמצאים
בשלבים הראשונים של התקף לב,
כאשר אדם יכול כמעט בוודאות לשרוד
אם הוא או היא יקבלו טיפול מיידי.
והמכשיר שלי מבוסס רק על הבסיס הזה.
והנה איך פועל המכשיר שלי.
עונדים מדבקה מסיליקון מסביב למפרק כף היד או מניחים אותה קרוב לחזה.
אין צורך לדקור את העור כדי לערוך בדיקת דם לסמנים ביולוגיים.
המדבקה הזאת יכולה לזהות, לבודד ולעקוב אחרי סמן ביולוגי ספציפי להתקף לב
הנקרא H-FABP
ולאותת לך אם וכאשר הוא מגיע לרמה קריטית בזרם הדם -
תהליך פשוט, קל וזול יותר מדרכים מקובלות
של אבחנת התקפי לב.
על ידי בדיקת ריכוז נתוני סמנים ביולוגיים,
תהליך כזה, עם מחקר מתקדם בעתיד,
יכול לצמצם בצורה ניכרת את הצורך של חולה בסיכון לפנות לרופא
לבדיקת דם לסמנים ביולוגיים,
כי ניתן ללבוש את המכשיר כל הזמן,
והוא יחוש עליה בסמנים ביולוגיים בזמן אמת.
כך, אם המכשיר חש שרמת הסמנים הביולוגיים עוברת את הנקודה הקריטית,
החולה בסיכון יקבל איתות שהתקף לב מתקרב
ושהוא או היא זקוקים לטיפול רפואי מיידי.
למרות שהמכשיר אינו מסוגל לתת לחולה
ניתוח מלא של הפגיעה בלב,
ייתכן והוא יכול במידה רבה לעזור
להצביע על כך שהחולה בסכנה,
כדי להתריע בפני החולה
וליידע אותו שטיפול מיידי הוא חיוני.
כל חולה בסיכון יקבל עכשיו יותר זמן לשרוד
ולפנות לעזרה רפואית.
ולכן, הם אינם צריכים לפנות
לטיפולים רפואיים יקרים ופולשניים
שאחרת היו נחוצים לאחר התקף לב.
כשבדקו את המכשיר שלי על חולים בסיכון בהשגחה
התוצאות מהניסויים הקליניים
השיגו כמעט 96% של דיוק ורגישות.
אני מתכונן להציע את המכשיר לאנשים בשני דגמים:
אחד, שיתן ניתוח נתונים של רמות הסמנים הביולוגיים
ודגם פשוט יותר עבור אנשים באזורים כפריים
שפשוט רוטט כאשר רמת הסמנים הביולוגיים חוצים את הנקודה הקריטית.
כאשר אנו מסתכלים על הקידמה בטיפול בבריאות הלב היום,
היא ממוקדת יותר בטיפול בחולים מאשר בטיפול-עצמי מניעתי וטכנולוגי.
אנחנו ממש מחכים שהתקף לב יתרחש
ומשקיעים את רוב המשאבים שלנו בטיפול לאחר האירוע.
אבל עד אז, נזק בלתי הפיך כבר נעשה.
אני מאמין באמונה שלימה שהגיע הזמן לחשוב מחדש על רפואה.
עלינו להקים טכנולוגיות לטיפול רפואי יזומות מראש.
חייבים להביא לידי שינוי, לא בעוד 10 שנים,
לא בעוד 5 שנים,
אלא היום.
ואז, בתקווה, יום אחד,
בעזרת המכשירים האלו,
מישהו לא יאבד את הסבא שלו או שלה, כפי שקרה לי.
תודה רבה,
(מחיאת כפיים)
תודה, תודה,
(מחיאת כפיים)
תודה.